Puja't a la bici a Alaquàs
28/09/2017

# Puja't a la bici a Alaquàs

*   28/09/2017
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=16429

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16429%2F0&title=Ajuntament%20d%27Alaqu%C3%A0s.%20Premsa.Puja%27t%20a%20la%20bici%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16429/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16429/28092017_dsc0759_1_Form_4.jpg)](https://www.alaquas.org/ficheros/documentos/2017/2/16429/28092017_dsc0759_1_Form_10.jpg "<a href='https://www.alaquas.org/ficheros/documentos/2017/2/16429/28092017_dsc0759_1_Form_10.jpg' target=_blank><i class='fa fa-external-link' aria-hidden='true'></i>.Puja't a la bici a Alaquàs</a>")

Alaquàs celebra el diumenge 1 d'octubre el Dia sense Cotxes amb una marxa cicloturista i activitats per conscienciar la ciutadania sota el lema "Movem Alaquàs, puja't a la bici"

Conscienciar la ciutadania de la necessitat de reduir l'ús abusiu del cotxe i fer ús de transports públics o alternatius com la bicicleta i oferir un matí lúdic i educatiu diferent és l’objectiu de la jornada “Movem Alaquàs, Puja’t a la bici” que l’Ajuntament d’Alaquàs ha organitzat un any més per celebrar el Dia Mundial sense Cotxe i fer partícip a tota la població d’aquest acte. L'Ajuntament reforça així el seu compromís i esforç per la mobilitat, la qualitat de vida de la ciutadania i la protecció del medi ambient.

La  jornada comptarà amb la col·laboració del Club Ciclista d’Alaquàs, el club de triatló Triculpelat, el club de patinatge artístic Arabesco, el Consell de Xiquets i Xiquetes i MOVEM (Soluciones Sostenibles para Movilidad Urbana), que participaran de manera activa en la realització de les activitats. Assistirà també el grup de skate d’Alaquàs.

La jornada començarà a les 11 hores. La primera activitat consistirà en un **recorregut guiat de 3,75 quilòmetres** completament urbà i que es podrà realitzar en bicicleta, patí i monopatí. L’arribada tindrà lloc al mateix punt on hi haurà música i on es podrà participar en diferents tallers. Hi haurà també un parc de seguretat viària, un sorteig d’un patinet d’adult cortesia de MOVUS i una bicicleta per part de Caixa Popular. A més, des de les 9 fins les 14 hores es tallarà al transit l’avinguda País Valencià per tal que totes les persones que vulguen puguen gaudir d’un matí sense cotxes.